Diari Oficial de la Generalitat Valenciana


Sumari del DOGV 6821, del 18-07-2012 (2012/6702)

Notificació de resolució sobre declaració d'interés comunitari. Expedient número DIC-07/0644 Orihuela.
------------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6702


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-07/0644 Orihuela. [2012/6702]  
Com que han resultat infructuoses les gestions realitzades per a efectuar la notificació dirigida a Manuel Martínez Vicente, al domicili que figura en la seua sol·licitud de declaració d'interés comunitari per a instal·lació solar fotovoltaica a Orihuela, d'acord amb el que preveu l'article 59 de la Llei de Règim Jurídic de les Administracions Públiques, es porta a efecte pel present edicte.  
Acte que es notifica:  
El conseller de Medi Ambient, Aigua, Urbanisme i Habitatge i vicepresident tercer del Consell, amb data 8 d'octubre de 2010, va adoptar la resolució que es transcriu a continuació:  
«Vist l'expedient promogut per Manuel Martínez Vicente, de sol·licitud de declaració d'interés comunitari per a instal·lació solar fotovoltaica, en la parcel·la 82 del polígon 8 del municipi d'Orihuela, i de conformitat amb els següents antecedents de fet:  
1. Amb data 10 de setembre de 2007 el promotor Manuel Martínez Vicente, va sol·licitar d'esta Conselleria declaració d'interés comunitari per a instal·lació solar fotovoltaica, en la parcel·la 82 del polígon 8 del municipi d'Orihuela.  
2. Posteriorment, en dates 13 d'agost de 2007 i 19 de setembre de 2008, es remet oficis al promotor sol·licitant que completara la sol·licitud inicialment presentada.  
3. Atés que el promotor no va aportar la documentació requerida, en data 16 de març de 2010, se li remet ofici advertint-lo de la caducitat, i se li concedix un termini de tres mesos perquè aportara l'esmena requerida, d'acord amb el que preveu l'article 92 de la Llei 30/1992, de Règim Jurídic de les Administracions Públiques i del Procediment Administratiu Comú.  
La notificació a l'interessat del requeriment de caducitat va tindre lloc de conformitat amb allò que disposa l'article 59 de la Llei 30/25 EYNGX-SLO, no constant fins a la present data que aquell haja efectuat cap actuació tendent a la presentació de la documentació esmentada.  
  
4. El Servici Territorial d'Urbanisme d'Alacant emet un informe en data 28 de juny de 2010, tot proposant-hi la caducitat de la present declaració d'interés comunitari i l'arxivament de les actuacions.  
5. En data 1 d'octubre de 2010, el Servici de Coordinació Territorial de la Direcció General d'Urbanisme emet un informe respecte al present expedient.  
Fonaments jurídics  
1. Disposa expressament l'article 92 de l'esmentada Llei 30/1992 que: "En els procediments iniciats a sol·licitud de l'interessat, quan se'n produïsca la paralització per causa imputable a aquell, l'Administració l'advertirà que, transcorreguts tres mesos, se'n produirà la caducitat. Consumit este termini sense que el particular requerit realitze les activitats necessàries per a reprendre la tramitació, l'Administració acordarà l'arxivament de les actuacions, i ho notificarà a l'interessat. Contra la resolució que declare la caducitat escauran els recursos pertinents".  
  
Tenint en compte, a més, que, en el cas present, no concorren raons d'interés públic que obliguen a esta Administració a resoldre, escau declarar caducat el procediment instat, acordant l'arxivament de les actuacions, de conformitat amb el que disposa l'article esmentat.  
  
En efecte, la caducitat del procediment constituix una manera de terminació del procediment - article 87 de la Llei 30/1992 - que tendix a evitar-ne la tendència indefinida i la inseguretat jurídica que això implica. A més, la caducitat opera de manera automàtica i ha de ser apreciada d'ofici, actuant ope legis, en constituir una institució que garantix el principi de seguretat jurídica.  
2. De conformitat amb allò que disposa l'article 42.1 en relació amb els articles 87.1 i 92.1 de l'esmentada Llei 30/1992, ha de declarar-se expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
3. De conformitat amb el que disposa l'article 37.1 de la Llei 10/2004, de la Generalitat, de 9 de desembre, de Sòl no urbanitzable, en relació amb l'article 6.e) del Decret 162/2007, de 21 de setembre, que aprova el Reglament dels òrgans territorials i urbanístics de la Generalitat, la competència per a l'aprovació de les declaracions d'interés comunitari, correspon al conseller de Medi Ambient, Aigua, Urbanisme i Habitatge.  
Per tot això, vistos els antecedents exposats així com els preceptes legals mencionats i la resta de general i pertinent aplicació, i fent ús de les atribucions conferides pel Decret 139/2009, de 18 de setembre, del Consell, pel qual s'aprova el Reglament Orgànic i Funcional de la Conselleria amb competències en matèria d'urbanisme, resolc:  
  
  
Únic  
Declarar caducat el procediment administratiu relatiu a l'expedient instat per Manuel Martínez Vicente, per a instal·lació solar fotovoltaica, en la parcel·la 82 del polígon 8 del municipi d'Orihuela, i ordenar l'arxivament de les actuacions, atés que no hi ha tercers que s'hi hagen personat, ni entranya la seua tramitació qüestions d'interés general, i sense perjuí del seu dret a reproduir novament la seua sol·licitud en el moment que ho estime convenient.  
Contra la present resolució, que posa fi a la via administrativa, podrà interposar-se recurs de reposició, davant el conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, de conformitat amb allò que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercitar qualsevol altre recurs que estimen oportú».  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.